**Fræðslusvið Akureyrarbæjar annast innritun í leikskóla á Akureyri.**

**Innritunarreglur**

Börn eru innrituð í hvern leikskóla eftir kennitölum þ.e. eftir aldri.

* Þó má gera undantekningu varðandi systkini til að tryggja yngra barni skólavist í sama skóla og eldra barni.
* Forsendur eru að eldra systkini eigi eftir a.m.k. 6 mánuði af leikskólagöngu sinni.
* Foreldrar fá tilboð um innritun barns á því ári sem það verður 2ja ára.
* Aðalinnritun í leikskóla fer fram á vorin en börn hefja leikskólagöngu sína að vori eða að hausti.
* Reynt er að mæta óskum foreldra ef þeir óska eftir innritun í ákveðna leikskóla.

Vakin skal athygli á því að við innritun í leikskóla getur þurft að taka tillit til þess aldursviðmiðs og tíma sem laus er í hverjum leikskóla. Fræðslusvið getur hafnað beiðni um ákveðinn leikskóla vegna sérstakra aðstæðna skólans.

**Uppsagnafrestur á leikskólaplássi**

Gagnkvæmur uppsagnarfrestur fyrir börn í leikskóla er einn mánuður og gildir uppsögn frá 1. eða 15. hvers mánaðar. Uppsögn þarf að berast skriflega til leikskólans á tilskyldum eyðublöðum.

*Sumarlokunartími leikskóla er gjaldfrír mánuður og telst ekki til uppsagnarfrests.*

**Innheimta leikskólagjalda:**

Leikskólagjöld eru innheimt fyrirfram og er eindagi 15. hvers mánaðar. Innheimtukröfur fyrir leikskólagjöld birtast í heimabönkum. Hafi gjald ekki verið greitt á eindaga leggst á það dráttarvextir frá og með gjalddaga, sem telst vera dagsetning greiðsluseðils og skuldin er komin í innheimtu hjá innheimtufyrirtæki.

Skuldi foreldrar þrjá mánuði er barni þeirra sagt upp í leikskólanum. Barnið eða önnur börn þessara foreldra verða ekki innrituð í leikskóla fyrr en búið er að gera upp eða semja um skuldina.

**Fjölskylduafsláttur er samtengdur milli daggæslu, leikskóla og/eða frístundar.**

Til að njóta fjölskylduafsláttar þurfa börn innan sömu fjölskyldu að vera skráð á kennitölu sama forráðamanns og með sameiginlegt lögheimili.

* Fjölskylduafsláttur er veittur af grunngjaldi.
* Greitt er fullt gjald fyrir yngsta barn
* Annað barn 30% afsláttur
* Þriðja barn 100% afsláttur

**Leikskólaráðgjöf og sérfræðiþjónusta**

**Fræðslusvið Akureyrarbæjar** hefur faglegt og rekstrarlegt eftirlit með leikskólum Akureyrarbæjar. Foreldrar geta leitað til fræðslusviðsins varðandi innritun barna, starf leikskóla ásamt því að þeir geta fengið upplýsingar og aðstoð varðandi málefni tengd dvöl barna þeirra í leikskólum.

**Skólaþjónusta fræðslusviðs** veitir ráðgjöf vegna einstakra barna. Sérkennsluráðgjafi annast faglega ráðgjöf til leikskólastjóra og annarra starfsmanna leikskóla, vegna barna sem njóta sérkennslu. Foreldrar leikskólabarna geta leitað til sérkennsluráðgjafa með mál tengd börnum sínum og leikskóladvöl þeirra. Skólaþjónusta fræðslusviðs veitir einnig þjónustu annarra sérfræðinga s.s. sálfræðings, talmeinafræðings og félagsráðgjafa.

**Miðstöð skólaþróunar Háskólans á Akureyri** veitir stofnanaráðgjöf til leikskóla.

**Barnaverndarlög IV. kafli 17. grein**

„Tilkynningaskylda þeirra sem afskipti hafa af börnum. Hverjum, sem stöðu sinnar og starfa vegna hefur afskipti af málefnum barna og verður í starfi sínu var við að barn búi við óviðunandi uppeldisskilyrði, verði fyrir áreiti eða ofbeldi eða að barn stofni heilsu inni og þroska í alvarlega hættu er skylt að gera barnaverndarnefnd viðvart”. „Tilkynningaskylda samkvæmt þessari grein gengur framar ákvæðum laga eða siðaregna um þagnarskyldu starfsstétta“.